Kristenn Einarsson
Store norske leksikon,Samfunn,Medier,Forlagsdrift
Kristenn Einarsson er en norsk medieleder. Einarsson er i dag administrerende direktør for Den norske Forleggerforeningen. Han er bror av Einar J. Einarsson.
Kristenn Einarsson er utdannet siviløkonom fra Leeds University i 1974. Han begynte i De norske Bokklubbene i 1976 og var administrerende direktør fra 1991 til han gikk av med pensjon 31.12.2010. Han var administrerende direktør i Kunnskapsforlaget fra 2007 til 2010, samt styreleder samme sted fra 2001 til 2010.Einarsson var også styreleder i det nyopprettede Norsk Filmfond fra 2001−2007. Han ledet Einarsson-utvalget som høsten 2006 la frem innstilling om endringer i organiseringen av filmpolitikken. Etter omorganiseringen var han styreleder i det nye Norsk filminstitutt i perioden 2008–2012.I november 2011 ble Einarsson ansatt som direktør i Forleggerforeningen. Han er også leder av The Freedom to Publish Committee i den internasjonale forleggerforening (IPA) siden 2016, styreleder i Riks-TV siden 2011 og President i Bjørnson-akademiet siden 2016. Eksterne lenker The International Publishers Association (IPA)